<classify> WAJUMBE wa Baraza la Wawakilishi wamepongeza ziara ya Rais wa Zanzibar, Dk.Ali Mohamed Shein katika nchi za Falme za KiarabuUAE nakusema kuwa imeleta neema kubwa kwa vijana na sekta ya afya.Mwakilishi wa jimbo la Chakechake, Suleiman Sarhani alisema ziara ya Dk.Shein imeleta neema kubwa kwa wananchi wa kisiwa cha Pemba kupata matumaini ya kujengwa kwa hospitali ya kisasa jimboni Wete.Alisema tatizo la ukosefu wa hospitali ya rufaa ya kisasa kwa wananchi wa jimbo la Wete limepata ufumbuzi wa kudumu kufuatia makubaliano ya kuanza kwa ujenzi huo.Tumefarajika. Ziara ya Rais wa Zanzibar katika nchi za kiarabu imezaa makubaliano ya ujenzi wa hospitali ya kisasa jimboni Wete Pemba, itakayokuwa na hadhi ya rufaa,alisema.Mwakilishi wa jimbo la Wete, Harusi Suleiman Said, alisema ujenzi wa hospitali ya kisasa ya Wete pamoja na upanuzi wake utasaidia kuimarisha huduma za afya kwa wananchi wa jimbo hilo. Alisema kwa muda mrefu wananchi wa Wete wanapata matatizo ya kusafiri masafa marefu kwenda mkoani kwa ajili ya kupata huduma za afya katika hospitali ya Abdalla Mzee.Mwakilishi wa jimbo la Ole, Mussa Ali Mussa, alisema ni faraja kwa wananchi wa Wete na maeneo mengine ya jirani kuwa na uhakika wa kuwa na hospitali ya rufaa. Waziri asiye na Wizara maalumu, Juma Ali Khatib alimpongeza Rais Ali Mohamed Shein na kusema ziara zake za nje zimekuwa zikilenga kuleta maendeleo kwa wananchi wake.Tumefarajika na ziara ya Rais Shein katika nchi za Falme za Kiarabu ambapo tumepata fedha kwa ajili ya kuwawezesha vijana kujiajiri katika ujasiriamali pamoja na ujenzi wa hospitali ya Wete Pemba,alisema.Katika ziara ya wiki moja ya Rais Shein katika nchi ya Umoja wa Falme za Kiarabu UEA kupitia mfuko wa Khalifa zimetolewa Sh bilioni 23 kwa ajili ya kuwajengea uwezo vijana kujiajiri.  <topic>: KITAIFA 